text: Verður gongd sett á eitt miðvíst arbeiði, har feløg, einstaklingar, land og kommunur á hvør sínum øki gera sítt til at skapa føroyska bátinum og føroyskum bátasmíði livilíkindi, so átti tað at borið til at ment brúkið av føroyska bátinum, og harvið føroyskum bátasmíði, so at hesin vakri bátur, hetta mætasta listaverk, ið føroyingurin hevur skapað, ikki hvørvur heilt úr myndini í bátahyljunum kring landið.
text: #000004
text: Millum góðu hugskotini, ið komu frá fullsetta salinum, vóru:
text: #000005
text: Nógv onnur góð hugskot komu fram á tiltakinum, og Tjóðsavnið fer nú at savna øll tey góðu hugskotini, so ein ætlan kann leggjast fyri, hvørjar skipanir og tiltøk kunnu verða sett í verk fyri at menna brúkið av føroyska bátinum, so at føroyskum bátasmíði kann verða lív lagað.
text: #000007
text: Fleiri áhugaverdir fyrilestrar vóru á skránni. Kristina Djurhuus Christiansen, savnsvørður á Tjóðsavninum bjóðaði vælkomin. Armgarð Weihe, aðalskrivari í føroysku UNESCO-nevndini setti tiltakið og greiddi frá tilgongdini at fáa føroyska bátin á UNESCO listan.
text: #000008
text: Tóta Árnadóttir helt ein áhugaverdan fyrilestur um avbjóðingarnar við UNESCO-listunum. Tóta greiddi frá hugtøkunum í UNESCO sáttmálanum um verju av siðaarvi og vísti á avbjóðingarnar, ið standast av at siðaarvur verður læstur fastur í eini tíðarmynd, heldur enn at siðaarvurin er livandi og broytiligur.
text: #000010
text: Stúgvandi fult var av fólki til tiltakið á Tjóðsavninum, so eingin ivi er um, at áhugin er stórur fyri føroyska bátinum og føroyskum bátasmíði.
text: #000014